ōlim iuvenis, Marius nōmine, per agrōs ībat; in silvam vēnit et ibi nīdum aquilārum cōnspexit. in nīdō erant pullī septem. Marius obstupefactus erat: ‘hīc sunt septem pullī!’ inquit. ‘mīrābile est! deī septem aquilās in nīdō mihī ostendērunt. sīc deī sīgnum dedērunt!’

Marius ad amīcōs festīnāvit: ‘ō amīcī!’ clāmāvit Marius, ‘deī sīgnum mihī dedērunt!’

‘quid erat sīgnum?’ rogāvērunt amīcī. ‘ubi erat sīgnum? quandō sīgnum cōnspexistī?’

‘per agrōs et in silvam īvī,’ Marius respondit, ‘et nīdum aquilārum cōnspexī. in nīdō erant aquilae septem. saepe ūnam aquilam parvam cōnspexistis, interdum duo aquilās parvās cōnspexistis; semel trēs aquilās parvās cōnspexistis; numquam septem vīdistis. aquila inter avēs est prīmus; cōnsul inter hominēs est prīmus: septem aquilās vīdī et sīc septiēns cōnsul erō!’

amīcī Mariī obstupefactī erant. sed post multōs annōs Marius nōn semel sed septiēns cōnsul erat.